ข้อกำหนดข้อกำหนดเกี่ยวกับการจัดสรรที่ดินจังหวัดชลบุรี(ฉบับที่ ๒)พ.ศ. ๒๕๔๙[๑] โดยที่เป็นการสมควรปรับปรุงข้อกำหนดเกี่ยวกับการจัดสรรที่ดินจังหวัดชลบุรีพ.ศ. ๒๕๔๖ ให้เหมาะสมกับสภาวการณ์อาศัยอำนาจตามความในมาตรา๑๔ (๑) และมาตรา ๑๖ แห่งพระราชบัญญัติการจัดสรรที่ดิน พ.ศ. ๒๕๔๓คณะกรรมการจัดสรรที่ดินจังหวัดชลบุรีโดยความเห็นชอบจากคณะกรรมการจัดสรรที่ดินกลางจึงออกข้อกำหนดไว้ดังต่อไปนี้ข้อ ๑ ให้ยกเลิกความใน (๖) ของข้อ ๑๓.๗ของข้อกำหนดเกี่ยวกับการจัดสรรที่ดินจังหวัดชลบุรี พ.ศ. ๒๕๔๖และให้ใช้ความต่อไปนี้แทน(๖) บ่อพักท่อระบายน้ำก.ประเภทบ้านเดี่ยวต้องจัดให้มีประจำทุกแปลงย่อย ระยะห่างระหว่างบ่อพักต้องไม่เกิน๑๕ เมตร โดยต้องมีทุกจุดที่มีการเปลี่ยนขนาดท่อและจุดบรรจบของท่อหรือรางระบายน้ำข.ประเภทบ้านแฝด บ้านแถว หรืออาคารพาณิชย์จัดให้บ่อหนึ่งต่อสองแปลง ทั้งนี้ ต้องแยกท่อระบายน้ำเข้าออกจากกันและระยะห่างระหว่างบ่อพักต้องไม่เกิน ๑๕ เมตรโดยต้องมีทุกจุดที่มีการเปลี่ยนขนาดท่อและจุดบรรจบของท่อหรือรางระบายน้ำข้อ ๒ ให้เพิ่มความต่อไปนี้เป็นข้อ (๓) ของข้อ๒๙.๒ ของข้อกำหนดเกี่ยวกับการจัดสรรที่ดินจังหวัดชลบุรี พ.ศ. ๒๕๔๖(๓) ในกรณีที่คณะกรรมการจัดสรรที่ดินจังหวัดพิจารณาเห็นว่าโครงการจัดสรรที่ดินบริเวณใด มีปัญหาเรื่องการจ่ายน้ำประปาคณะกรรมการจัดสรรที่ดินจังหวัดจะให้ผู้ขอจัดสรรที่ดินจัดทำถังสำรองน้ำ ขนาดความจุไม่ตํ่ากว่า๑,๒๐๐ ลิตรในที่ดินแปลงจำหน่ายพร้อมสิ่งปลูกสร้างทุกแปลงเป็นการเฉพาะรายก็ได้ข้อ ๓ ให้เพิ่มความต่อไปนี้เป็นข้อ ๓๖ และ ข้อ ๓๗ของข้อกำหนดเกี่ยวกับการจัดสรรที่ดินจังหวัดชลบุรี พ.ศ. ๒๕๔๖ข้อ ๓๖ ในกรณีที่ผู้จัดสรรที่ดินรายใดมีความประสงค์จะให้มีการจัดตั้งนิติบุคคลหมู่บ้านจัดสรรหรือนิติบุคคลตามกฎหมายอื่นผู้จัดสรรที่ดินจะต้องจัดพื้นที่ให้เป็นที่ตั้งสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่นอย่างใดอย่างหนึ่ง ดังนี้(๑) ที่ดินเปล่าต้องจัดให้มีเนื้อที่ไม่น้อยกว่า ๒๐ ตารางวาและมีความกว้างไม่น้อยกว่า ๘.๐๐ เมตร ความยาวไม่น้อยกว่า ๑๐.๐๐ เมตรโดยตำแหน่งที่ดินให้มีเขตติดต่อกับสาธารณูปโภคอื่นๆ เช่น ถนน สวน สนามเด็กเล่นสนามกีฬา และหรือสาธารณูปโภคอื่นที่ใช้ประโยชน์ลักษณะเดียวกัน(๒) ที่ดินพร้อมอาคาร ต้องมีเนื้อที่ไม่น้อยกว่า ๑๖ ตารางวาและมีความกว้างไม่น้อยกว่า ๔.๐๐ เมตร(๓) พื้นที่ส่วนอื่นซึ่งผู้จัดสรรที่ดินได้จัดไว้เพื่อเป็นที่ตั้งสำนักงานของนิติบุคคลหมู่บ้านจัดสรร หรือนิติบุคคลตามกฎหมายอื่นแล้วเช่น สำนักงาน สโมสร เป็นต้นต้องจัดให้มีพื้นที่ใช้สอยสำหรับสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่นในอาคารดังกล่าวไม่น้อยกว่า๖๔ ตารางเมตร อาคารดังกล่าวจะต้องอยู่บนที่ดินแปลงบริการสาธารณะในโครงการจัดสรรที่ดินและจะเก็บค่าใช้จ่ายสำหรับการใช้เป็นที่ตั้งสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่นไม่ได้ทั้งนี้ไม่นับรวมถึงค่าใช้จ่ายสาธารณูปโภคสิ้นเปลืองข้อ ๓๗ เมื่อตั้งนิติบุคคลหมู่บ้านจัดสรรหรือนิติบุคคลตามกฎหมายอื่นแล้วให้ถือว่าที่ดิน ดังกล่าวตามข้อ ๓๖ (๑) หรือที่ดินพร้อมอาคารตามข้อ ๓๖ (๒)เป็นสาธารณูปโภค ส่วนที่ดินที่เป็นที่ตั้งสำนักงาน สโมสร ฯลฯผู้จัดสรรที่ดินต้องให้นิติบุคคลหมู่บ้านจัดสรรหรือนิติบุคคลตามกฎหมายอื่น ถือกรรมสิทธิ์รวมในที่ดินเนื้อที่ไม่น้อยกว่า ๒๐ ตารางวา และให้เป็นสาธารณูปโภคด้วยข้อ ๔ ข้อกำหนดนี้ไม่ให้ใช้บังคับเกี่ยวกับการจัดสรรที่ดินที่ได้ยื่นคำขออนุญาตไว้ก่อนข้อกำหนดนี้ใช้บังคับให้ไว้ ณ วันที่ ๒๒พฤศจิกายน พ.ศ. ๒๕๔๙ประชา เตรัตน์ผู้ว่าราชการจังหวัดชลบุรีประธานกรรมการจัดสรรที่ดินจังหวัดชลบุรี๑.แก้ไขเพิ่มเติมตามมติคณะกรรมการจัดสรรที่ดินกลาง ในการประชุมครั้งที่ ๖/๒๕๔๘เมื่อวันที่ ๒๘ กรกฎาคม ๒๕๔๘๒.แก้ไขเพิ่มเติมตามมติคณะกรรมการจัดสรรที่ดินกลาง ในการประชุมครั้งที่ ๘/๒๕๔๙เมื่อวันที่ ๑๒ ตุลาคม ๒๕๔๙๓.แก้ไขเพิ่มเติมตามมติคณะกรรมการจัดสรรที่ดินกลาง ในการประชุมครั้งที่ ๒/๒๕๔๙เมื่อวันที่ ๙ กุมภาพันธ์ ๒๕๔๙โสรศ/จัดทำ๘ กุมภาพันธ์ ๒๕๕๐ศิรวัชร์/ปรับปรุง๓๐ พฤษภาคม ๒๕๕๙[๑] ราชกิจจานุเบกษาเล่ม ๑๒๔ /ตอนที่ ๑๑ ง/หน้า ๑๓๔/๑ กุมภาพันธ์ ๒๕๕๐